SET ปิดพุ่ง39จุด เก็งเฟดลดดบ.-ธนาคารกลางจ่อคลอดมาตรการกระตุ้นเศรษฐกิจ ลุ้นพรุ่งนี้บวกต่อ
SET ปิดพุ่ง39จุด เก็งเฟดลดดบ.-ธนาคารกลางจ่อคลอดมาตรการกระตุ้นเศรษฐกิจ ลุ้นพรุ่งนี้บวกต่อ โดยดัชนีปิดตลาดวันนี้ ที่ระดับ 1,375.02 จุด บวก 39.30 จุด หรือ 2.94% มูลค่าการซื้อขาย 7 หมื่นล้านบาท
3 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,375.02 จุด บวก 39.30 จุด หรือ 2.94% มูลค่าการซื้อขาย 7 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.16 น. (ตามเวลาประเทศไทย) บวก 317 จุด หรือ 1.20% สู่ระดับ 26,785.00 จุด
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดี รับ Sentiment บวกจากตลาดหุ้นในภูมิภาคเอเชียที่ต่างปรับตัวขึ้นกัน เช่นเดียวกับตลาดในยุโรปที่เปิดเทรดในแดนบวก ขณะที่ดาวโจนส์ฟิวเจอร์สเคลื่อนไหวทั้งในแดนบวก-ลบสลับกัน จากความคาดหวังการประชุมธนาคารกลางสหรัฐ (เฟด) ในช่วงกลางเดือนมี.ค. เก็งกันว่าเฟดอาจจะปรับลดอัตราดอกเบี้ยถึง 0.5%
ทั้งนี้ ขณะนี้ทางธนาคารกลางมาเลเซีย และธนาคารกลางออสเตรเลีย ก็ได้ประกาศปรับลดอัตราดอกเบี้ยแล้ว รวมถึงคาดหวังว่าหลายประเทศก็อาจจะมีมาตรการกระตุ้นเศรษฐกิจออกมา เพื่อบรรเทาผลกระทบจากการแพร่ระบาดไวรัสโควิด-19
สำหรับแนวโน้มการลงทุนในวันพรุ่งนี้ (4 มี.ค.) น.ส.ธีรดา กล่าวว่า ตลาดฯยังมีโอกาสที่จะปรับขึ้นต่อ หลังจากที่ได้ปรับตัวลงไปมากก่อนหน้านี้ แต่ทุกอย่างก็ขึ้นอยู่กับสถานการณ์การแพร่ระบาดไวรัสโควิด-19 นอกประเทศจีนที่ขณะนี้เริ่มมีการแพร่ระบาดที่มากขึ้น
พร้อมให้แนวรับ 1,360 จุด ส่วนแนวต้าน 1,380-1,385 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM       มูลค่าการซื้อขาย 5,448.26 ล้านบาท  ปิดที่   24.00 บาท เพิ่มขึ้น 1.40 บาท
CPALL     มูลค่าการซื้อขาย 3,443.82 ล้านบาท  ปิดที่   70.00 บาท เพิ่มขึ้น 3.50 บาท
PTT       มูลค่าการซื้อขาย 3,311.32 ล้านบาท  ปิดที่   40.75 บาท เพิ่มขึ้น 1.50 บาท
AOT       มูลค่าการซื้อขาย 2,497.17 ล้านบาท  ปิดที่   62.50 บาท เพิ่มขึ้น 1.25 บาท
ADVANC    มูลค่าการซื้อขาย 2,232.52 ล้านบาท  ปิดที่  201.00 บาท เพิ่มขึ้น 3.50 บาท
 
ตลาดหุ้นเอเชีย

 